| Michael C. Hall |
| --- |
|  |
|  |
|  |
| Tikras vardas | Michael Carlyle Hall |
|  |
| Gimė | 1971 m. vasario 1 d. (53 metai) Rolis, Šiaurės Karolina |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Deividas Fišeris„Šešios pėdos po žeme", 2001–2005 m.Deksteris Morganas„Deksteris", 2006–2013 m. |
|  |
|  |

**Maiklas Karlailas Holas** (angl. *Michael Carlyle Hall*; g. 1971 m. vasario 1 d.) – JAV aktorius. Geriausiai žinomas dėl Deksterio Morgano vaidmens televizijos tinklo Showtime seriale „Deksteris" bei dėl Deivido Fišerio vaidmens HBO dramoje „Šešios pėdos po žeme". 2009 m. Holas už vaidmenį seriale „Deksteris" pelnė Auksinio gaublio ir Ekrano aktorių gildijos apdovanojimus.

Jaunystė
--------

Holas gimė Rolyje, Šiaurės Karolinoje. Jo motina, Janisė Staion Hol (*Janice Styons Hall*), yra *Lees-McRae College* koledžo konsultantė, o jo tėvas dirbo „IBM". Holas yra vienturtis vaikas šeimoje, jo sesuo mirė kūdikystėje dar prieš jam gimus. Jo tėvas mirė 1982 m. nuo prostatos vėžio, kai jam buvo 11-a metų.

Holas lankė Reivenskrofto mokyklą (*Ravenscroft School*) Rolyje, ją baigė 1989 m. 1993 m. baigė studijas Erlhamo koledže, Ričmonde, Indianoje, ir planavo tapti teisininku. Vėliau įstojo į Niujorko universiteto Tišo menų mokyklą studijuoti vaidybos. Studijas baigė 1996 m.

Karjera
-------

Nuo 1998 iki 2003 m. vaidino teatre. Alanui Bolui pradėjus rinkti aktorius savo draminiam televizijos serialui „Šešios pėdos po žeme", Holui buvo pasiūlytas savo prigimtį slepiančio homoseksualo Deivido Fišerio vaidmuo. Jau po pirmo sezono Holo vaidmuo buvo įvertintas Emmy nominacija. Serialui įpusėjus, 2003 ir 2004 m. už vaidybą Holas pelnė Ekrano aktorių gildijos apdovanojimus.

2006–2013 m. Holas vaidino Showtime seriale „Deksteris", kur jis suvaidino to paties kaip ir serialo vardo veikėją, kraujo dėmių specialistą, dirbantį Majamio metropoliteno policijos departamente, kuris dar negano to yra ir serijinis žudikas, naktimis medžiojantis nusikaltėlius.

Asmeninis gyvenimas
-------------------

Holas buvo vedęs du kartus. 2003 m. susituokė su aktore Eimi Spenger (*Amy Spanger*). Judviejų santuoka truko dvejus metus. 2006 m. jie pasirašė skyrybų dokumentus.

2008 m. pradėjo susitikinėti su aktore Dženifer Karpenter, kuri seriale „Deksteris" vaidino pagrindinio veikėjo Deksterio seserį. 2011 m. gruodį pora išsiskyrė.

### Vėžys

2010 m. sausio 13 d. Holo agentas patvirtino, kad Holas gydėsi nuo Hodžkino limfomos. Viename interviu Holas išreiškė nusivylimą dėl sužinojimo, kad jam būnant 38-erių buvo diagnozuotas vėžys, kadangi jo tėvas nuo vėžio mirė būdamas 39-erių. Visgi jis džiaugėsi, kad vėžys buvo diagnozuotas ankstyvoje stadijoje, kadangi tai palengvino jo gydymą.

2010 m. balandžio 25 d. Karpenter pranešė, kad Holas pilnai pasveiko.

Holas San Diego „Comic-Con" renginyje 2013 m.

Filmografija
------------

### Kinas

| Metai | Pavadinimas | Vaidmuo |
| --- | --- | --- |
| 2003 | *Paycheck* | Agent Klein |
| 2004 | *Bereft* | Jonathan |
| 2009 | *Gamer* | Ken Castle |
| 2011 | *Peep World* | Jack Meyerwitz |
| 2012 | *The Trouble with Bliss* | Morris Bliss |
| 2013 | *Kill Your Darlings* | David Kammerer |

### Televizija

| Metai | Pavadinimas | Vaidmuo | Pastabos |
| --- | --- | --- | --- |
| 2001–2005 | *Six Feet Under* | David Fisher | Ekrano aktorių gildijos apdovanojimas už išskirtinę aktoriaus vaidybą draminiame seriale (2002–2003 m.) |
| 2006 | *Mysteries of the Freemasons* | Pasakotojas |
| 2006–2013 | *Dexter* | Dexter Morgan | Auksinis gaublys geriausiam draminio televizijos serialo aktoriui (2010 m.) Ekrano aktorių gildijos apdovanojimas už išskirtinę aktoriaus vaidybą draminiame seriale (2010 m.)Satellite apdovanojimas geriausiam draminio televizijos serialo aktoriui (2008 m.)Saturn apdovanojimas geriausiam televizijos serialo aktoriui (2007 m.) |
| 2011 | *Vietnam in HD* | Pasakotojas |

Išnašos
-------

1. ↑  „2009 Golden Globe Nominees". *Hollywood Foreign Press Association*. Suarchyvuotas originalas 2010-01-08. Nuoroda tikrinta 2010-01-22. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Tallmer, Jerry (2005-10-26). „Take a girl in a tutu, a man in a suit, and just add writer". The Villager. Suarchyvuotas originalas 2018-07-31. Nuoroda tikrinta 2009-09-11. `{{cite news}}`: Cite has empty unknown parameter: `|coauthors=` (pagalba); Nežinomas parametras `|dead-url=` ignoruotas (`|url-status=` suggested) (pagalba)
3. ↑  „Michael C Hall Biography". *Yahoo! Movies*. Nuoroda tikrinta 2013-08-12.
4. ↑  „Hall '89 and Dexter Earn Golden Globe Nominations". *Ravenscroft School*. 2009-12-15. Suarchyvuotas originalas 2013-06-02. Nuoroda tikrinta 2013-08-12. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  „NYU Graduate Acting Alumni". 2011. Suarchyvuotas originalas 2004-05-16. Nuoroda tikrinta 2011-12-01. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  *The Hollywood Reporter*, Volume 401 Publisher Hollywood Reporter Inc. 2007
7. ↑  „Michael C. Hall – Cancer in Remission & Back to Work on "Dexter"". *National Ledger*. 2010-04-27. Nuoroda tikrinta 2010-04-28.

Nuorodos
--------

|  |  |
| --- | --- |
|  | **Vikiteka: Michael C. Hall** – vaizdinė ir garsinė medžiaga  |

* imdb.com: Michael C. Hall